|  |  |  |
| --- | --- | --- |
| Til Høringsparter **Høring over bekendtgørelser, der indeholder bestemmelser om Arbejdsmiljørådet****Baggrund**Lov nr. 1656 af 30. december 2024 om ændring af lov om organisering og understøttelse af beskæftigelsesindsatsen m.v., lov om arbejdsmiljø og forskellige andre love indeholder ændringer af arbejdsmiljøloven, bl.a. i forhold til de bestemmelser, der handler om Arbejdsmiljørådet, herunder rådets sammensætning og opgaver.Formålet med loven er at tilpasse rådsstrukturen på beskæftigelses- og arbejdsmiljøområdet. Derfor fremgår det af loven, at Arbejdsmiljørådet nedlægges, og at der oprettes en nyt Arbejdsmarkedsråd, som får til opgave at rådgive om og drøfte forhold og aktuelle udfordringer på arbejdsmarkedet af relevans for beskæftigelsesministeren og på tværs af beskæftigelses- og arbejdsmiljøområdet.Loven medfører, at en række bekendtgørelser – ud over dem, som allerede har været i høring – skal konsekvensændres i forhold til arbejdsmiljøområdet. Det er p.t. planen, at lovens bestemmelser om oprettelse af et nyt Arbejdsmarkedsråd skal træde i kraft den 1. marts 2025. Det er derfor også planen, at konsekvensændringerne af nedenstående bekendtgørelser skal træde i kraft den 1. marts 2025. Konsekvensændringerne vedrører følgende bekendtgørelser:**Bkg. om arbejdsmedicinske undersøgelser:** Det foreslås at ophæve bestemmelsen om, atarbejdsmedicinske undersøgelser kan iværksættes for fag og fagliglige områder efter udtalelse fraArbejdsmiljørådet. * **Bkg. om foranstaltninger til forebyggelse af kræftrisiko m.v.:** Det foreslås i bestemmelsen om, at bilag 1 og 2 revideres hver andet år efter indstilling fra direktøren for Arbejdstilsynet, at slette eftersætningen om, at det sker efter forhandling med Arbejdsmiljørådet.
* **Bkg. om systematisk arbejdsmiljøarbejde:** Det foreslås at ophævekapitel 6 om Arbejdsmiljørådet. Kapitel 6 indeholder én bestemmelse i § 45 om, at Arbejdsmiljørådet følger udviklingen i virksomhedernes samarbejde om sikkerhed og sundhed og fremkommer med forslag og initiativer til styrkelse og effektivisering af arbejdsmiljøorganisationens funktion, herunder uddannelse.
* **Bkg. om forretningsorden for Arbejdsmiljøklagenævnet:** Det foreslås at Arbejdsmiljørådet udgår af bestemmelsen om, at nævnet hvert år afgiver en beretning om sin virksomhed til beskæftigelsesministeren og Arbejdsmiljørådet. Dette er i overensstemmelse med tilsvarende ændringer i den vedtagne lov. Nævnets årlige beretning vil være offentlig tilgængelig på nævnets hjemmeside.
* **Bkg. om godkendelse af udbydere af arbejdsmiljøuddannelser:** Det foreslås at ændre bestemmelsen om offentliggørelse af evalueringsrapporten om de godkendte kursusudbydere af den obligatoriske arbejdsmiljøuddannelse således, at rapporten ikke sendes til Arbejdsmiljørådet, men alene offentliggøres på Arbejdstilsynets hjemmeside.

Eventuelle bemærkninger bedes fremsendt til Arbejdstilsynet på jb@at.dk **senest den 21. februar 2025.** |  | **Arbejdstilsynet**Landskronagade 33 2100 København Ø T 70 12 12 88at@at.dk [www.at.dk](http://www.at.dk) CVR 21481815 5. februar 2025**Sag**2024 - 74033 Ansvarlig: Jeanne Borgqvist CVR  |

Venlig hilsen

Jeanne Borgqvist

Chefkonsulent